CELEX: C2006/310/08
Language: sk
Date: 2006-12-16 00:00:00
Title: Vec C-402/06: Návrh na začatie prejudiciálneho konania, ktorý podal Hoge Raad der Nederlanden (Holandsko) 27. septembra 2006 – Op- en Overslagbedrijf Van der Vaart B. V./Staatssecretaris van Financiën

16.12.2006   
            
            
               SK
            
            
               Úradný vestník Európskej únie
            
            
               C 310/5
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 27. septembra 2006 – Op- en Overslagbedrijf Van der Vaart B. V./Staatssecretaris van Financiën
   (Vec C-402/06)
   (2006/C 310/08)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobkyňa: Op- en Overslagbedrijf Van der Vaart B. V.
   
      Žalovaný: Staatssecretaris van Financiën
   Prejudiciálne otázky
   
               1.
            
            
               Má sa položka 0406 KN vykladať v tom zmysle, že sa do nej zaraďuje tovar, ktorý sa vyrába zrazením mlieka a odstránením (veľkej časti) srvátky, pričom obsahuje srvátkovú bielkovinu v množstve 2 % hmotnosti, a pri ktorom dochádza k rozkladu proteínov za pôsobenia pridaného enzýmu počas procesu sušenia trvajúceho 24 až 36 hodín?
               Pokiaľ odpoveď na prvú otázku bude kladná:
            
         
               2.
            
            
               Na základe akých kritérií, vo vzťahu k obsahu tuku a vo vzťahu k výzoru, sa určuje, či je možné zaradiť tovar ako strúhaný syr alebo práškový syr do podpoložky 0406 20, inými slovami:
               
                           a)
                        
                        
                           Môže byť do tejto podpoložky zaradený tovar, ktorý neobsahuje tuk alebo neobsahuje takmer žiaden tuk?
                        
                     
                           b)
                        
                        
                           Môže byť do tejto podpoložky zaradený tovar, ktorý sa skladá z kazeínu a z viac ako 50 % tekutiny (srvátky) a ktorý je ponúkaný vo forme pravidelných zŕn s veľkosťou 2 až 4 mm?